Xitoyning Elephone kompaniyasi Ele Watch “aqlli” soati suratlarini e’lon qildi (foto)

Xitoyning Elephone kompaniyasi o‘zining yangi Ele Watch “aqlli” soati ilk suratlarini e’lon qildi, deb yozadi 3DNews.

Tashqi ko‘rinishidan, Ele Watch klassik qo‘l soatiga juda o‘xshash: siferblati doira shaklida, ortiqcha indikatorlari yo‘q va tugmalari minimum miqdorda.

“Aqlli” soat 1,5 dyuym va 320×320 pikselli ekran, 512 Mb tezkor va 4 Gb ichki xotira, GPS-modul, IP67 standarti bo‘yicha chang va namlikdan himoyalangan korpus, Android Wear operatsion tizimi bilan ta’minlangan.

Bundan tashqari, Ele Watch mukammal fitnes-treker rolini ham bajarishi mumkin: rasmlarda soatda yurak ritmi datchigi borligini ko‘rish mumkin.
Qurilma maxsus dok-stansiya yordamida quvvat olishi taxmin qilinmoqda.